Kristoffer Brækken

Kristoffer Brækken (1885–1971) var en norsk kommunepolitiker, forretningsfører og gårdbruker i Beitstad i Nord-Trøndelag.

 Biografi 
Han vokste opp på slektsgården Brekken i Beitstad og overtok gården etter foreldrene i 1909.

Ved siden av gårdsdriften var han herredskasserer i Beitstad fra 1905 til 1923, kasserer i Beitstad kommunale elektrisitetsverk fra 1915 til 1918 og forretningsfører for det lokale provianteringsrådet under den første verdenskrig. Han var revisor i Fylkesverket og Folla tresliperi fra 1920 til 1924 og for Fylkesbilene fra 1923 til 1942. Brækken ble fylkesrevisor i Nord-Trøndelag fylkeskommune i 1926 og revisjonssjef i 1934. Han hadde også verv i landbrukets organisasjoner og bedrifter. 

Brækken var ordfører i Beitstad fra 1926 til 1928, som representant for Venstre.

Han var en sentral tillitsmann i Innherred debitorlag, en avlegger av Bygdefolkets Krisehjelp.

Han sluttet seg til Nasjonal Samling i stiftelsesåret 1933 og hadde verv på Innherred under okkupasjonen. I 1945 ble han suspendert fra sin fylkeskommunale stilling. At han var en betrodd mann i styre og stell før krigen, ble vektlagt i skjerpende retning i landssvikoppgjøret. Han ble dømt til tre års fengsel og bøter.Referat fra landssvikssak i Arbeider-Avisa 14. oktober 1946 og Nord-Trøndelag og Inntrøndelagen 17. oktober 1946.

Brækken var virksom som lokalhistoriker på sine eldre dager.

 Referanser 

Kategori:Ordførere i Beitstad
Kategori:Venstre-ordførere i Nord-Trøndelag
Kategori:Norske embets- og tjenestemenn
Kategori:Norske bønder
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Personer fra Steinkjer kommune